Document ID: 32002R2306

Title and Content:
Κανονισμός (ΕΚ) αριθ. 2306/2002 της Επιτροπής της 20ής Δεκεμβρίου 2002 για τον καθορισμό των λεπτομερειών εφαρμογής του κανονισμού (ΕΚ) αριθ. 104/2000 όσον αφορά την κοινοποίηση των τιμών των εισαγόμενων αλιευτικών προϊόντων Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 104/2000 του Συμβουλίου, της 17ης Δεκεμβρίου 1999, περί κοινής οργανώσεως αγοράς στον τομέα των προϊόντων αλιείας και υδατοκαλλιέργειας(1), και ιδίως το άρθρο 29 παράγραφος 5, Εκτιμώντας τα ακόλουθα: (1) Το άρθρο 29 παράγραφος 4 του κανονισμού (ΕΚ) αριθ. 104/2000 απαιτεί από τα κράτη μέλη να κοινοποιούν σε τακτική βάση στην Επιτροπή τις τιμές και τις εισαγόμενες ποσότητες ορισμένων προϊόντων αλιείας, οι οποίες διαπιστώθηκαν στις αγορές ή στους λιμένες τους. (2) Πρέπει να καθοριστεί ο νέος κατάλογος των αγορών και λιμένων στους οποίους καταγράφηκαν οι εισαγωγές προκειμένου να ληφθούν υπόψη οι πραγματικές εισαχθείσες ποσότητες. (3) Είναι επίσης αναγκαίο να υπάρξει πρόβλεψη για την ταχεία διαβίβαση σε νέα ηλεκτρονική μορφή των δεδομένων που απαιτούνται για τον έλεγχο των τιμών αναφοράς. (4) Ως εκ τούτου θα έπρεπε να καταργηθεί ο κανονισμός (ΕΚ) αριθ. 2211/94 της Επιτροπής, της 12ης Σεπτεμβρίου 1994, για τον καθορισμό των λεπτομερών κανόνων εφαρμογής του κανονισμού (ΕΟΚ) αριθ. 3759/92 του Συμβουλίου όσον αφορά την κοινοποίηση των τιμών των εισαγόμενων αλιευτικών προϊόντων(2), όπως τροποποιήθηκε τελευταία από τον κανονισμό (ΕΚ) αριθ. 2805/1999(3). (5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης αλιευτικών προϊόντων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 1. Τα κράτη μέλη κοινοποιούν στην Επιτροπή τις τιμές εισαγωγής καθώς και τις εισαχθείσες ποσότητες των προϊόντων που εμφαίνονται στα παραρτήματα I έως IV του κανονισμού (ΕΚ) αριθ. 104/2000, για τα οποία καθορίζεται μια τιμή αναφοράς και τα οποία τίθενται σε ελεύθερη κυκλοφορία. Οι πληροφορίες αυτές αναλύονται κατά κωδικό Taric, καθώς επίσης και κατά ημερομηνία κατάθεσης της δήλωσης εισαγωγής. 2. Η υποχρέωση κοινοποίησης εφαρμόζεται τουλάχιστον στα προϊόντα που τίθενται σε ελεύθερη κυκλοφορία στις αγορές και λιμένες που απαριθμούνται στον πίνανα 3 του παραρτήματος. 3. Η κοινοποίηση αυτή πραγματοποιείται μέχρι τις 25 κάθε μήνα ή την πρώτη επόμενη εργάσιμη ημέρα για τα προϊόντα που τίθενται σε ελεύθερη κυκλοφορία μεταξύ τις 1ης και τις 15ης του μηνός, και μέχρι τις 10 του επόμενου μήνα ή την πρώτη επόμενη εργάσιμη ημέρα για τα προϊόντα που τίθενται σε ελεύθερη κυκλοφορία μεταξύ της 16ης και της τελευταίας ημέρας του μήνα. Η κοινοποίηση διαβιβάζεται στην Επιτροπή με ηλεκτρονικό ταχυδρομείο υπό τη μορφή που προσδιορίζεται στο παράρτημα. Άρθρο 2 Ο κανονισμός (ΕΚ) αριθ. 2211/94 καταργείται. Άρθρο 3 Ο παρών κανονισμός αρχίζει να ισχύει την 1η Ιανουαρίου 2003. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 20 Δεκεμβρίου 2002.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 486
2656
2512
2320
4361
1372
2443

EuroVoc IDs (Expanded): 486
2656
2512
2320
4361
1372
2443

Dataset Source: meu

Split: train